Gratis aflaai Plati.ru Goods Search - Firefox Addon Vir Android - Shopping Aansoek
Upload datum: 13 Nov 10
Search on Plati.ru - Grootste Russiese digitale goedere winkel.
PLATI.RU verkoop: World of Warcraft - spel sleutels, betaal kaarte, goud, buit-kaarte. iTunes - krapkaarte. Eva Online - pay-kaarte, ISK, spel sleutels. Warhammer Online - spel sleutels, krap kaarte, goud. Craft 2 - sleutels vir die Russiese en Europese weergawes. APB (Alle Point Bulletin) - sleutels en punte.
Die soektog word met behulp van 'n verwysing program van plati.ru diens vir die voordeel van die addon se skrywer.
13 Nov 10 In Vermaak, Shopping
Ander programme van die ontwikkelaar Bodik_ua
Kommentaar te Plati.ru Goods Search - Firefox Addon Hoe om te verseker dat jou finansies nie ’n vliegramp word nie | rooi rose Hoe om te verseker dat jou finansies nie ’n vliegramp word nie | rooi rose
Goeie finansiële beplanning verseker gemoedsrus. Maak seker jou finansies word nie ’n vliegramp nie met hierdie raad.
Hoe om te verseker dat jou finansies nie ’n vliegramp word nie deur Anet Schoeman. Hooffoto: iStock/southerlycourse
Vir baie is finansies ’n kop-in-die-sand affêre. Jy hoop as jy nie daaroor dink nie sal dit wel oukei wees.
Helaas is dit ’n wrede werklikheid wat net vererger as jy dit ignoreer. Die goeie nuus is dat jy jou finansies slim kan beheer as jy die regte stappe volg en die regte mense aan boord kry.
Jou finansies is soos ’n vliegtuig-vlug
Madri Jacobs, senior finansiële beplanner by Sanlam, vergelyk jou finansiële beplanning met ’n vlug in ’n vliegtuig. Goeie beplanning maak vir ’n rustige vlug waar jy veilig voel en weet wat om te verwag.
Swak beplanning is soos ’n vliegtuigongeluk. Daar is altyd vele klein probleempies wat opbou en wat tydens ’n onverwagte situasie (soos ’n storm) ’n groot effek het en die vliegtuig laat val.
En ’n finansiële beplanner is soos ’n lugverkeerbeheerder in die beheertoring; jy het sy/haar hulp nodig om jou vliegtuig veilig deur die warboel van ander vlugte te laat opstyg en land. En ook op koers te hou as daar storms en onvoorsiene dinge op pad gebeur.
iStock: Fabian Gysel
Beplanning is belangrik: ’n Suksesvolle vlug kort ’n vlugplan
Net soos in die geval van ’n vliegtuig se vlugplan het jou finansies ’n plan nodig en net soos ’n beheertoring het jy goeie kommunikasie nodig om op koers te bly.
’n Vliegtuig word voor elke vlug fyn deurgekyk vir skade en probleme. Jou finansiële plan moet ook gereeld onderhou en hersien word soos jou lewensituasie verander.
Vir ’n suksesvolle vlug benodig jy goeie kommunikasie tussen vliegtuig en beheertoning (jou beplanner) om koers te hou. ’n Goeie finansiële plan vereis ook gereelde en duidelike kommunikasie met jou finansiële beplanner om jou plan relevant te hou. Eweneens moet jy goeie kommunikasie met jou wederhelf en kinders hê as hulle deel van die plan is.
Volg die plan so nougeset as ’n vlugplan, maar maak veranderinge soos om uit te swenk vir ’n storm.
Hou streng by die reëls; bv. regulasies vir belasting en aftreefondse.
Lees ook: Gemoedsrus: Wat jy moet weet oor inkomstebeskerming en mediese dekking
5 dinge wat almal moet weet voordat hulle ’n kar koop
Die noodsaaklikhede vir finansiële beplanning
Mediese fonds en gapingdekking is jou reddingsgordel in nood.
’n Noodfonds vir onvoorsiene gebeure
‘n Testament sodat jou bates volgens jou wense verdeel word
Lewensdekking sodat jou gesin nie na jou dood met onbetaalde skuld worstel nie
Inkomstebeskerming sodat jy jou grootste bate – dat jy geld verdien- beskerm
Duidelike spaardoelwitte soos jou kinders se opleiding, of ’n deposito vir ’n huis of motor.
Voor elke vlug moet ’n vlieënier met ’n lysie om die vliegtuig stap en elke boksie afmerk. Jou finansiële plan werk net so.
Kan jy al hierdie boksies merk?
My testament in op datum
My testament is deur getuies onderteken
Ek weet waar my testament is
Ek het genoeg lewensdekking vir al my kapitaal- en -inkomstebehoeftes
Ek het genoeg ongeskiktheidsdekking as ’n ongeluk gebeur
Ek weet hoeveel ek vir my aftrede moet voorsien
Ek het nie kredietkaartskuld nie
My finansiële afhanklikes (kinders, ouers of ander familielede) sal versorg word as ek iets oorkom
Ek betaal nie te veel bankkostes nie
Ek beplan vir môre – ek leef nie net een dag op ’n slag nie
Ek verstaan al die kontrakte wat ek onderteken het
Ek is ten volle bewus van al die belastingsinplikasies van al my beleggings
Ek stel nie belangrike finansiële besluite uit nie.
As jy nie hierdie punte in orde het nie, kan ’n finansiële beplanner help.
Lees ook: Wat jy moet weet oor spaarplanne
Voorsorg is beter as skade-beheer
Dis veel makliker om ’n vliegongeluk te verhoed as om agterna te probeer uitwerk hoekom dit gebeur het.
Gebruik een dag per jaar om die volgende te doen
Hersien jou testament
Hersien jou versekeringspolisse
Evalueer bankkostes en heffings
Maak seker korttermynversekering is op datum
Hersien jou maatskappyvoordele
Bestudeer jou mediese fonds se voordele
Maak hierna ’n afspraak by jou finansiële beplanner sodat jul die vordering op jou plan kan bespreek en kyk of aanpassings nodig is.
iStock: FG Trade
Kry jou beplanning op datum: “Sorg jy het suurstof voor jy ander passasiers help”
Vlugpersoneel maan dat jy eers jou eie suurstofmasker moet aansit voor jy ander help. Dieselfde geld finansiële beplanning; sorg eers dat jou eie beplanning op datum is en kyk dan na jou geliefdes se geldbeplanning. Is jou wederhelf/metgesel se beplanning op datum? Het jou ouers ’n testament en mediese fonds? Beplan jou kinders hul finansies vir die toekoms?
Goeie finansiële raad vroeg in jou lewe kan ’n lang en rustige vlug verseker. Al begin jy veel later met beplanning, kan dit steeds verhoed dat jou finansiële vlug in ’n vliegongeluk eindig.
Lees ook: Maak geldslim kinders groot
Wat jou dogter van geld moet weet
suksesgeldmoneyfinancejou lewepersonal finance